Facebook și Instagram vin cu noi reguli pentru adolescenți. Ce vor trebui să facă părinții și ce nu vor mai putea face copiii
Gigantul tech Meta introduce o serie de modificări importante pe platformele sale – Facebook, Instagram și Messenger – menite să sporească protecția adolescenților în mediul online. Noile măsuri au fost anunțate în contextul implementării unor reglementări mai stricte privind siguranța minorilor, în special în țări precum Marea Britanie, care tocmai a adoptat Legea privind Siguranța Online.